Hvers vegna skyldi það vera ? Það er Stefán Ólafsson prófessor sem ber fram þessa spurningu á bloggi sínu á Eyjunni . Ólafur bendir á að Sjálfstæðismenn hafi hingað til ekki verið því mótfallnir að ríkið styðji við bakið á ýmsum einkarekstri . Það hafa þeir gert linnulaust í tugi ára , frá landbúnaði til sjávarútvegs . Ástæðan er alveg skýr . Þeir ætla sér að knésetja RÚV . Stefán segir : „ Hún er sú , að þeir ætla að nota sér einhvers konar samningsstöðu um þetta mál til að veikja RÚV stórlega . Helst vilja þeir taka RÚV alveg af auglýsingamarkaði og alls ekki bæta því tekjumissinn . Þeir vilja sem sagt skera RÚV niður við trog og helst losna alveg við það . “ Og þetta segja þeir tæpitungulaust . Stefán bætir við að hatur margra forystumanna Sjálfstæðisflokksins og Morgunblaðsins á RÚV hafi ekki farið framhjá neinum . Stefán segir : „ Og ekki hafa uppljóstranir um Panama - og Samherjaskjölin dregið úr þeirri afstöðu Sjálfstæðismanna . “ Stefán bendir á að gíslataka Sjálfstæðismanna á frumvarpi Lilju sé ekki í þágu almennings sem vill þróttmikla einkarekna fjölmiðlaflóru . Og nú þegar Lilja vill efla þá einkareknu og halda RÚV á svipuðu róli og um leið efla íslenska menningu , þá setja Sjálfstæðismenn niður fótinn , þvert á það sem kjósendur og auglýsingastofur vilja . Stefán segir að lokum : „ Sjálfstæðismenn eru hins vegar ekki að vinna fyrir almenning í þessu máli . Tilgangur þeirra er allur annar og skuggalegri . “ Samkvæmt upplýsingum á umbúðum vörunnar á hún að innihalda 220 µg af joði í ráðlögðum daglegum neysluskammti sem er ein tafla á dag . Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP